Държавен вестник, бр. 70, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  70
монети от левове в евро след подадена пред­
варителна заявка от 3 до 5 работни дни само 
в предварително обявени пощенски клонове в 
страната. „Български пощи“ ЕАД не обменя 
банкноти и монети от левове в евро в размер 
над 10 000 лв. на ден на едно лице.
(4) „Български пощи“ ЕАД обменя банк­
ноти и монети от левове в евро само в насе­
лени места, където няма офиси или клонове 
на кредитна институция, чрез възлагане на 
дейността като услуга от общ икономически 
интерес за срок от 6 месеца, считано от датата 
на въвеждане на еврото в Република България, 
съгласно Решение на Комисията от 20 декем­
ври 2011 г. относно прилагането на член 106, 
параграф 2 от Договора за функционирането 
на Европейския съюз за държавната помощ 
под формата на компенсация за обществена 
услуга, предоставена на определени предпри­
ятия, натоварени с извършването на услуги 
от общ икономически интерес (2012/21/ЕС) 
(ОВ, L 7 от 11 януари 2012 г.).
(5) Условията и редът за изпълнението на 
услугата от общ икономически интерес по 
ал. 4 и компенсирането на нетните разходи 
от нейното извършване се определят с акт 
на Министерския съвет по предложение на 
министъра на транспорта и съобщенията.
(6) След изтичането на срока по ал. 2 кре­
дитните институции могат да въведат такса 
за услугата за обмяна на банкноти и монети 
от левове в евро в брой, както и за внасяне 
и свързаната с това обмяна на банкноти и 
монети в левове по сметка.
(7) След изтичането на срока по ал. 3 
„Български пощи“ ЕАД може да въведе такса 
за услугата за обмен на банкноти и монети 
от левове в евро в брой.
(8) До изтичане на 12 месеца от датата на 
въвеждане на еврото кредитните институции 
не могат да отказват извършването на услугите 
по ал. 2. „Български пощи“ ЕАД не може да 
отказва извършването на услугите по ал. 3, 
освен при липса на касова наличност.
(9) След изтичане на 12 месеца от датата 
на въвеждане на еврото в Република Бъл­
гария кредитните институции и „Български 
пощи“ ЕАД могат да преустановят услугата 
за обмяна на банкноти и монети от левове 
в евро в брой.
(10) Кредитните институции и „Български 
пощи“ ЕАД поставят на видно място в по­
мещенията си информация за условията на 
извършваните от тях услуги по този член и я 
публикуват на интернет страниците си.
(11) Обмяната на банкноти и монети от 
левове в евро се извършва при спазване на 
изискванията на Закона за мерките срещу 
изпирането на пари и на Закона за мерките 
срещу финансирането на тероризма.
(12) Кредитните институции предоставят 
на Българската народна банка информация 
за извършваните от тях услуги по този член 
по определен от централната банка ред.
(13) Българската народна банка осигурява 
изтеглянето, съхранението и унищожаването 
на банкноти и монети в левове.
(14) Българската народна банка издава 
наредба по прилагането на този член от кре­
дитните институции.
(15) Обмяната на повредени банкноти и 
монети от левове в евро по официалния ва­
лутен курс се извършва по ред, определен с 
наредба на Българската народна банка.
Г л а в а  т р е т а
ПРЕВАЛУТИРАНЕ
Раздел I
Общи правила при превалутиране
Превалутиране на цените на стоки и услуги
Чл. 27. (1) В съответствие с чл. 4 и 5 от 
Регламент (ЕО) № 1103/97 превалутирането 
на цените на стоките и услугите от левове в 
евро се извършва при прилагане на правилата 
за превалутиране по чл. 12 и за закръгляване 
по чл. 13.
(2) Цената за единица мярка на стоки и 
услуги в левове, изразена с повече от два знака 
след десетичната запетая, може да се изразява 
със същия брой знаци след превалутиране по 
чл. 12 в евро при съответното прилагане на 
чл. 13, ал. 1.
Превалутиране на сметки
Чл. 28. (1) На датата на въвеждане на 
еврото в Република България кредитните ин­
ституции и другите доставчици на платежни 
услуги по чл. 3, ал. 1 от Закона за платежни­
те услуги и платежните системи еднократно 
превалутират всички левови салда по сметки 
на своите клиенти в евро в съответствие с 
правилата за превалутиране и закръгляване 
съгласно чл. 12 и 13, без такси и комисиони 
за клиента и при запазване на условията по 
съответните договори в съответствие с чл. 11, 
ал. 3, валидни преди превалутирането.
(2) При договори за паричен влог след пре­
валутиране и закръгляване по правилата на 
чл. 12 и 13, без такси и комисиони за клиен та, 
се запазват условията по тези договори съглас­
но чл. 11, ал. 3, валидни преди това, като към 
датата на въвеждане на еврото в Република 
България размерът на лихвения процент по 
влога не може да е по-нисък от размера на 
лихвения процент, валиден преди тази дата.
(3) Лице, което към датата на въвеждане 
на еврото в Република България има платеж­
ни сметки, свободни от тежести, запори или 
други законови ограничения, включително 
сметки за електронни пари, в левове и в 
евро при един и същ доставчик на платежни 
услуги, може в двумесечен срок от датата на 
въвеждане на еврото да поиска закриване на 
едната платежна сметка и прехвърляне на 
положителното салдо по нея към другата пла­